ગાંધીનગર જિલ્લા પોલીસવડા મયુર ચાવડ અને એસઓજીના જે.આર.કરોતરાને પોતાના વિસ્તારમાં કોલ સેન્ટર ચાલતું હોવાની માહિતી મળી હતી. કરોતરાએ તરત જ પોતાની ટીમ સાથે કોલ સેન્ટર પર ત્રાટકવા કવાયત શરૂ કરી હતી. પોલીસની ટીમે રાયસણ ગામની સીમમાં સન રોયલ બંગ્લોઝની બંગલા નંબર ૬ માં ચાલતા કોલ સેન્ટર પર દરોડા પાડ્યા હતા. પોલીસે દરોડો પાડીને મુદ્દામાલ સાથે સંચાલક મહમદ ઇમરાન હસનભાઇ શેખ( રહે. મસીરા એવન્યું, ફતેહવાડી, સરખેજ અમદાવાદ)ને ઝડપી લઇ પોલીસે તેની પૂછપરછ શરૂ કરી હતી. જેમાં તેના સાથીદારો મુંબઇ અને પોરબંદરના દિનેશ તથા તોહીદ અને એડવીન અને હિમાંશુ તથા ભરતભાઇ હોવાનું બહાર આવ્યું હતું.